OpenLLM-France/wikimedia huggingface dataset:
# Hovik Keuchkerian

Hovik Keuchkerian (armenieraz: Հովիկ Կեուչկերյան; Beirut, 1972ko azaroaren 14a) espainiar boxeolari ohi, aktore eta idazlea da, armeno-libanoar jatorria duena.

## Biografia

Libanoko hiriburuan jaioa, 1975ean, hiru urte zituenean eta Libanoko Gerra Zibilaren ondorioz, gurasoek Espainiara emigratzea erabaki zuten.
Haurtzaroa eta nerabezaroa Alpedreten eman zituen eta aitaren jatetxean hasi zen zerbitzari lanetan. 20 urterekin Madrilera joan zen bizitzera eta 1995ean bere gimnasioa ireki zuen, HK, Hortaleza auzoan.
Saskibaloian ari zela orkatilan izandako lesio baten ondorioz, Keuchkerian borroka-kirola egiten hasi zen, kick boxing hain zuzen ere. 1996an kick boxing txapelketa nazionalean garaile izan zen, eta hurrengo urtean, pisu astuneko mailan Espainiako boxeo txapelketa amateurra irabazi zuen. 1999an profesional bihurtu zen. Keuchkerian boxeoko Espainiako txapeldun izan zen 2003an pisu astunen kategorian David Blancoren aurka, 2004an Marcelo Ferreiraren aurka bere titulua berretsiz. Urte horren amaieran, erretiratu egin zen 16 garaipenekin (15 KOz) eta porrot batekin.
2010ean Paramount Comedyrako Cocretas bakarrizketa grabatu ondoren, ospetsu bilakatu eta harrezkero, artista moduan lan egin du.

## Filmografia
### Zinema

| Urtea | Filma | Pertsonaia | Oharra(k) |
| 2010 | Lost | NBEko soldadua | Film laburra |
| 2011 | Tarde de fútbol | Hiltzailea | Film laburra |
| 2012 | El otro | Andrés | Film laburra |
| 2012 | Simón | Simón | Film laburra |
| 2012 | Los días no vividos | Charly | |
| 2012 | Way Out | Bizkarzaina | Telefilma |
| 2013 | Nieulotne | José Vicente Sotogrande de la Sagra | |
| 2013 | Alacrán enamorado | Pedro | |
| 2013 | Mindscape | Tabernaria | |
| 2014 | Justi&Cia | Justino | |
| 2016 | Toro | Antonio | |
| 2016 | Assassin's Creed | Ojeda | |
| 2017 | El club de los buenos infieles | David | |
| 2017 | Reevolution | Max Chatan | |
| 2018 | The Man Who Killed Don Quixote | Raúl | |
| 2019 | 4 latas | Tocho | |

### Telebista

| Urtea | Telesaila | Katea/Plataforma | Pertsonaia | Oharra(k) |
| 2010 - 2012 | Hispania, la leyenda | Antena 3 | Sandro | 20 atal |
| 2013 | Isabel | TVE | Francisco Ramírez de Madrid | 4 atal |
| 2015 | El Ministerio del Tiempo | TVE | El Empecinado | Atal 1 |
| 2015 | The Night Manager | BBC One | Tabby | 6 atal |
| 2017 | Snatch | Crackle | Carlito Blanco | 2 atal |
| 2019 - 2021 | La casa de papel | Netflix | Santiago López "Bogotá" | 26 atal |
| 2020 | Antidisturbios | Movistar+ | Salvador Osorio | 6 atal |
| 2023 - egun | Reina Roja | Prime Video | Jon Gutiérrez | ? atal |
| 2024 | Asalto al Banco Central | Netflix | Berni | 5 atal |

## Erreferentziak

* ↑ El HK cuelga los guantes tras dos décadas combatiendo en Hortaleza, Hortaleza Periódico Vecinal (Gaztelaniaz)
* ↑ (Gaztelaniaz) Corbella, Enric. (2010/10/26). «'Sandro', el amigo y cuñado de Viriato, es el mejor peso pesado español de los últimos 30 años» Marca.

## Kanpo estekak

* Datuak: Q16300962
* Multimedia: Hovik Keuchkerian / Q16300962
# Bucharest Tower Center

Bucharest Tower Center, Errumaniako Bukarest hiriburuan dagoen bulego etxe orratz bat da. Garaipen olazan dago.
2008an Westfourth Architecture estudioak diseinatu eta eraikisrazi zuen. 106,3 metro eta 28 solairuko garaiera du.
* Datuak: Q739474
* Multimedia: Bucharest Tower Center / Q739474
# Garaipen plaza (Bukarest)

Garaipen plaza, errusieraz: Piața Victoriei, Errumaniako Bukarest hiribiruko plaza publiko nagusiena da. 1 sektorean dago.
Bertan, Errumaniako Gobernuaren egoitza den Garaipen jauregia dago.
# Balcluthako errepide zubia

Balcluthako errepide zubia (ingelesez: Balclutha Road Bridge) Zeelanda Berriko hegoaldeko uhartean dagoen Balclutha herriko arku-zubia da. Clutha ibaia zeharkatzen duenez The Clutha Bridge izenaz ere ezagutzen da, nahiz eta ibaia zeharkatzen duten zubi ugari dauden.
Balcluthako errepide zubia "Zeelanda Berriko toki historiko" izendatu zuten 1990eko abenduaren 12an. Ibaian behera Balcluthako trenbide zubia aurkitzen da.

## Egitura

Art Déco estiloan, hormigoi armatuz eraiki zen zubia. Sei arku paraboliko ditu jarraian alde bakoitzean. Bakoitzak 36,6 metro ditu eta zubiak guztira 244,1 metro neurtzen ditu. Bost zutabe ditu uretan eta beste bi ertzetan. Errepideak 6,7 metrotako zabalera du eta alboetan oinezkoentzako espaloiak daude.

## Historia

Aurrez beste zubi bat egon zen toki hartan, 1868an eraiki zena, baina uholdeek suntsitu egin zuten 10 urteren ondoren. 1881ean bigarren zubi bat eraiki zen.
XX. mendearen hasieran autoak ibiltzen hasi zirenean zubi egokiago bat eraiki beharra ikusi zen, aurrekoa zaldizko gurdientzako zurez eraikia izan baitzen. Ondorioz 1933 eta 1935 artean eraiki zen gaur egungoa. W. L. Newnham diseinatu zuen lurrikarak eta uholdeak jasateko gai izango zen zubia.

## Erreferentziak

* ↑ (Ingelesez) «Welcome to Heritage New Zealand» Welcome to Heritage New Zealand (Noiz kontsultatua: 2024-12-03).
* 1 2 Txantiloi:En-nz «The Bridge that made a Town» RNZ 2015-06-30 (Noiz kontsultatua: 2024-12-03).
* 1 2 (Ingelesez) «Balclutha» Clutha Heritage (Noiz kontsultatua: 2024-12-03).
* ↑ (Ingelesez) MyRoute-app. «05 Dunedin to Bluff | The largest verified route archive thanks to MyRoute-app RouteXperts» MyRoute-app WEB (Noiz kontsultatua: 2024-12-03).

## Kanpo estekak

* Datuak: Q804710
* Multimedia: Balclutha Bridge / Q804710
# Garaipen jauregia

Garaipen jauregia, errusieraz: Palatul Victoria, Errumaniako Bukarest hiriburuan dagoen jauregi bat da. Errumaniako Gobernuaren egoitza da eta Garaipen plazan dago.
1937-1944 artean eraiki zen. Duiliu Marcu arkitektoak diseinatu zuen.
* Datuak: Q1677897
* Multimedia: Victoria Palace, Bucharest / Q1677897
# An American Werewolf in London

An American Werewolf in London (euskaraz Amerikar gizotso bat Londresen) 1981eko John Landis estatubatuar zinema zuzendariak zuzendutako beldurrezko film komikoa da. David Naughton, Jenny Agutter, Griffin Dunne eta John Woodvine aktoreek antzeztu zuten.
1981eko Makillaje onenaren Oscar Saria (Rick Baker) irabazi zuen.
Denboraren poderioz, kultuzko film bilakatu zen eta, 1997an, An American Werewolf in Paris (Amerikar gizotso bat Parisen) jarraipena izan zuen.

## Argumentua

Oharra: Atal honek istorio osoa edo amaiera argitzen du.
David Kessler eta Jack Goodman (David Naughton eta Griffin Dunne), bizkar-zorroak harturik, Europan barna hiru hileko bidaia egitea erabaki duten bi estatubatuar gazte dira. Ingalaterrako landa eremu bakarti batetik igarotzean, bertakoek aholku beldurgarriak eman dizkiete: "ez zaitezte bidetik baztertu, ezta mortuetara hurbildu ere", "kontuz ilargiarekin". Bi gazteak bideari berrekin eta iluntasunean barneratu direnean, mortuetatik datorren oihu izugarri bat entzun dute, baina ez dira jabetu kondairazko izaki odolzale bat darraienik: haren biktimak Lurrean behin-betiko harat-honata ibiltzera zigortuta dauden bizidun hildakoak bilakatzen dira eta erasotik bizirik ateratzen direnek, aldiz, bestelako patua dute...

## Aktoreak

* David Naughton: David Kessler
* Jenny Agutter: Alex Price erizaina
* Griffin Dunne: Jack Goodman
* John Woodvine: J.S. Hirsch doktorea
* Lila Kaye: Tabernako zerbitzaria
* Frank Oz: Collins jauna
* David Schofield: Dardo jokalaria
* Brian Glover: Xake jokalaria
* Rik Mayall: 2. xake jokalaria
* Don McKillop: Villiers inspektorea
* Paul Kember: McManus sarjentua
* Michael Carter: Gerald Bringsley
* Will Leighton: Joseph
* Frank Singuineau: Ted
* Sydney Bromley: Alf
* Albert Moses: Ospitaleko langilea
* Elizabeth Bradley: Zooko emakumea
* Alan Ford: Taxi gidaria
* Christine Hargreaves: Txartel-saltzailea
* Linzi Drew: Brenda Bristols
* John Landis (krediturik gabe): autobusak harrapatutako gizona

## Kanpo estekak

* An American Werewolf in London filmaren iragarkia ikusgai. Youtube.com (Ingelesez)
* An American Werewolf in London filmaren IMDBko fitxa irakurgai (Ingelesez)
* Datuak: Q467290
* Multimedia: An American Werewolf in London / Q467290
# Jean Saint-Pierre

Jean Saint-Pierre, Anxuberro (Milafranga, 1884ko urtarrilaren 18a - 1951ko abenduaren 18a) lapurtar apezpikua eta euskal idazlea izan zen.

## Biografia

Larresoroko eta Baionako apaizgaitegietan apaiz-ikasketak egin ondoren, teologiakoak egin zituen Erromako Unibertsitate Gregorianoan. Bi urtez Hazparneko parroko izan ondoren, 1914an Baionako apaizgaitegiko erretore izendatu zuten. Lehen Mundu Gerran alemaniarrek atxilotu zuten. Apaizgaitegira itzuli zen gerra amaitutakoan eta Baionako seminarioan moral irakasle izendatu zuten.
1921ean Gure Herria aldizkaria sortu zuen beste lagun batzuekin batera. Baionako apezpikuaren idazkari izendatu zuten 1922. urtean, eta urte horretan bertan jaso zuen Kirikiño literatura saria. Gure Herria aldizkariko zuzendari, Eskualduna astekariko erredaktore nagusi eta Baionako katedraleko kalonje izan zen hiru urte geroago. Gorduseko apezpiku eta Kartagoko (Afrikan) artzapezpikuaren laguntzaile izendatu zuten 1930. urtean. 1937. urtean, Euskal Herrira itzuli eta erretiratu egin zen. 1937tik hil arteinoko hamalau urteak iragan zituen erretiraturik, oinaze ixilean, Milafrangako Argizabal bere etxean.

## Obra

Saint-Pierrek ehunka artikulu plazaratu zituen eta haiek bilduta bi liburu argitaratu ziren, idazlea hil eta gero:
* Les meilleures pages de Mgr Saint Pierre, Piarres Xarritonen edizioa. Baiona: Imprimerie Le Courrier, 1952, 330 or.
* 14eko Gerla Handia, Piarres Xarritonen edizioa, Ibaizabal, 1998, 268 or. ISBN: 84-835-213-9.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.euskadi.eus/web01-a3linbid/es/euskara_sustapena/klasikoak/fitxa_e.asp?Id=33
* ↑ http://pmb.musee-basque.fr/opac_css/index.php?lvl=author_see&id=1659%5B%5D
* ↑ https://www.euskadi.eus/web01-a3linbid/es/euskara_sustapena/klasikoak/emaitza_e.asp?Id=85#emaitza

## Kanpo estekak

* Jean Saint-Pierre literaturaren zubitegian
* Datuak: Q3174518
# Maria de Medeiros

Maria de Medeiros Esteves Vitorino de Almeida edo Maria de Medeiros (1965eko abuztuaren 19a) Portugalgo aktorea, zuzendaria eta abeslaria da.
Lehenengo filma 1982an egin zuen (Silvestre). Portugalen eta Espainian egindako filmetan nabarmendu da, hala nola, A Divina Comédia, Manoel de Oliveirarena (1991); Huevos de oro, Bigas Lunarena (1993); Três Irmãos, Teresa Villaverderena (1994); edo Juanma Bajo Ulloaren Airbag (1997). Baina nazioartean ere ezaguna da, batez ere Estatu Batuetan 1990eko hamarkadaren hasieran egindHenrbi filmengatik: Henry and June (1992) eta Pulp Fiction (1994).

## Filmografia hautatua
### Zuzendaria

* Sévérine C. (1987)
* Fragmento II (1988)
* A Morte do Príncipe (1991)
* Capitães de Abril (2000)
* Mathilde au matin (2004)
* Je t'aime moi non plus (2004)

### Aktorea

* 1871 (1990)
* Henry & June (1990)
* Meeting Venus (1991)
* Pulp Fiction (1994)
* Go for gold (1997)
* Airbag (filma) (1997)
* Honolulu Baby (2001)
* Stranded: Náufragos (2002)
* My Life Without Me (2003)
* The Saddest Music in the World (2004)
* Midsummer Madness (2007)
* Riparo (edo Shelter Me) (2007)
* My Stars (2008)
* Datuak: Q235115
* Multimedia: Maria de Medeiros / Q235115
# Club Atlético Rosario Central

Club Atlético Rosario Central, Argentinako futbol taldea da, Rosario hirikoa. Argentinako 4 Liga irabazi ditu, bai eta Hego Amerikako Kopa bat ere.

## Palmaresa
### Argentinan: 9

* Argentinako futbol liga (4): 1971(N), 1973(N), 1980(N), 1987
** Nazionala (N)
* Copa de la Competencia de la Nación (1): 1915.
* Ibarguren Kopa (1): 1915.
* Copa de Honor Municipalidad de Buenos Aires (1): 1916.
* Copa Competencia Jockey Club (1): 1916.
* Copa de Competencia (Asociación Amateurs) (1): 1920.

### Nazio artean: 0

* CONMEBOL Kopa (1): 1995.

## Kanpo estekak

* (Gaztelaniaz) Rosario Central taldearen webgunea
* Datuak: Q318307
* Multimedia: Club Atlético Rosario Central / Q318307
# Ahmed Dlimi

Ahmed Dlimi (arabieraz: أحمد دليمي‎‎; Zaggota, 1931ko urtarrilaren 17a – Marrakex, 1983ko urtarrilaren 22a) Maroko errege indar armatuko jenerala izan zen. Hainbat hilketarekin izan zuen zerikusia, besteak beste Mehdi Ben Barka ekintzaile marokoarraren bahiketa eta desagertzearekin.

## Gaztaroa

Ahmed Dlimi Sidi Kacem eskualdean sortu zen 1931n. Saharako Ouled Dlim tribu arabiarrekoa zen jatorriz. Rabateko ikastetxe batean ikasi zuen, eta ondoren ikasketa militarrak egin zituen. 1958an Messaoud Chiguer Marokoko Barne Ministro ohiaren alabarekin ezkondu zen. Urte berean, emaztea utzi eta Zahra Bousselham-ekin ezkondu zen. Azken hau Marokoko informazio zerbitzuetako buruzagiaren alaba zen.

## Ibilbidea armadan

Dlimik azkar igo zituen armadako graduak. Hastapenean, Marokoko segurtasuneko buruzagi izan zen. Hassan II.a erregearen oinarri militar garrantzitsua izan zen. Hari leporatu zioten Mehdi Ben Barka ezkerreko ekintzaile marokoarra Parisen bahitu eta hil izanaren ardura. Horrez gain, Marokoko berunezko urteetan, giza eskubideen aurkako eraso anitz egin izana leporatzen zioten.
70eko hamarkadan indar handiagoa hartu zuen, eta jeneral bihurtu zen. Hassan II.a erregearekiko leial jarraitu zuen. Eta ibilbide horretan, 1972an, bere buruzagi Muhammed Ufqir jeneral eta Marokoko Defentsa ministroa, estatu-kolpea egiten ahalegindu zena, hil izana ere leporatzen diote hainbat iturrik.
1975eko Ibilaldi Berdearen ondotik, Fronte Polisarioaren kontrako gerrako buruzagi jarri zuten.

## Heriotza misteriotsua

1983an hil zen auto istripuz, bertsio ofizialaren arabera. Kamioi batek jo zuen bete-betean. Baina zenbait iturriren arabera, istripu hura hilketa bat izan zen, Hassan II.a erregearen kontrako estatu-kolpe bat prestatzen ari zelakoan edo, bestela, botere handiegia hartu zuelako. Haren inguruko zenbait lagun hil ziren garai berean.
Beste iturri batzuen arabera, Frantziaren eta Amerikako Estatu Batuen arteko lehia baten ondorioz hil zen. Eta Marokok harreman hurbila zeukan Amerikako Estatu Batuekin. Frantziaren aldeko hautua egin zuenez, Amerikako Estatu Batuetakoek hil zutela uste dute batzuek. Halaber, Aljeriarekiko eta Libiarekiko hurbil izateagatik hil zutela ere uste dute.

## Erreferentziak

* ↑ «Ahmed Dlimi : l’homme des basses besognes de Hassan II» Maroc Infos 2009/4/10 (Noiz kontsultatua: 2020/1/24).
* ↑ «Mehdi Ben Barka, quarante ans après» RFI 2005/10/29 (Noiz kontsultatua: 2020/1/24).
* ↑ Meldon, Our Man in Morocco, Jerry. Our Man in Morocco. (Noiz kontsultatua: 2020/1/24).
* ↑ Rami, Ahmed. Le destin du général Dlimi. .
* ↑ Exit Hasan of Morocco: west mourns the death of another loyal servant
* ↑ Morocco: Breaking the Wall of Silence
* ↑ «The Morocco of Muhammad VI» The Estimate 1999/7/30 (Noiz kontsultatua: 2020/1/24).
* ↑ Blum, William.. Killing hope : U.S. military and CIA interventions since World War II. (2nd ed., Updated ed. argitaraldia) ISBN 1-56751-253-4. PMC 53832319. (Noiz kontsultatua: 2020-01-24).
* Datuak: Q401220
* Multimedia: Ahmed Dlimi / Q401220
# Carmen Giralt

Carmen Giralt Ortiz (1931 - 2010eko abuztuaren 23a) emakume aktore espainiarra izan zen.

## Filmografia

Film arrakastatsu batzuetan parte hartu zuen:
* Arrebato (Ivan Zulueta, 1979)
* Trágala perro (Antonio Artero, 1981)
* Entre tinieblas (Pedro Almodóvar, 1983)
* ¿Qué he hecho yo para merecer esto? (Pedro Almodóvar, 1984)
* El elegido (Fernando Huertas, 1985)
* El pecador impecable (Augusto Martínez Torres, 1987)
* Bajarse al moro (Fernando Colomo, 1989)

## Kanpo estekak

* (Gaztelaniaz):Carmen Giralten fitxa IMDb webgunean.
* Datuak: Q5752530
# Thibaut Pinot

Thibaut Pinot (Mélisey, Saona Garaia, 1990eko maiatzaren 29a) frantziar txirrindulari bat da. Gaur egun FDJ taldean laisterka egiten du eta frantziar txirrindularitzako itxaropenetako bat da.

## Palmaresa

2007
* 3.Jurako Tourrean
2009
* Aostako Haranako Giroa
2011
* Alsaziako Tourra eta etapa 1
* Aingo Tourreko 2 etapa
* Settimana Lombarda eta etapa 1
* 2. Alpes Isère Tourrean
* 3. Turkiako Itzulian
* 3. Tre Valli Varesinen
2012
* 10. Frantziako Tourrean eta etapa 1
* Aingo Tourreko etapa 1
2013
* 4. Suitzako Itzulian
* 7. Espainiako Vueltan
* 8. Kataluniako Voltan
2014
* 3. Frantziako Tourrean eta Gazteen sailkapena
* 9. Euskal Herriko Itzulian
2015
* Tour de Gévaudan Languedoc-Roussillon eta etapa 1
* 4. Romandiako Tourrean eta etapa 1
* 4. Suitzako Itzulian eta etapa 1
* Frantziako Tourreko etapa 1
* 2. Nazioarteko Kriteriumlean
* 3. Lombardiako Giroan
* 4. Tirreno-Adriatikoan
* 10. Euskal Herriko Itzulian
2016
* Nazioarteko Kriteriuma eta 2 etapa
* 2. Romandiako Tourrean eta etapa 1
* Dauphiné Libéréko etapa 1
* Frantziako erlojupeko txirrindularitza txapelketa
* 2. Marseillesa Sari Nagusian
* 3. Étoile de Bessègesen
* 4. Euskal Herriko Itzulian
* 5. Tirreno-Adriatikoan
2017
* Aingo Tourra
* 2. Alpeetako Tourrean eta etapa 1
* 3. Andaluziako Itzulian eta etapa 1
* 4. Italiako Giroan eta etapa 1
* 2. Tre Valli Varesinen
* 3. Tirreno-Adriatikoan
* 5. Lombardiako Giroan
* 9. Strade Bianchen
2018
* Alpeetako Tourra
* 6. Espainiako Vueltan eta 2 etapa
* Milan-Turin
* Lombardiako Giroa
* 2. Tre Valli Varesinen
* 3. Poloniako Itzulian
* 9. Munduko errepideko txapelketan
* 10. Kataluniako Voltan
2019
* Haut-Varko Tourra eta etapa 1
* Aingo Tourra eta etapa 1
* Frantziako Tourreko etapa 1
* 5. Tirreno-Adriatikoan
* 5. Dauphiné Libérén
2020
* 2. Dauphiné Libérén
* 5. Paris-Nizan
2022
* Alpeetako Tourreko etapa 1
* Suitzako Itzuliko etapa 1
* 8. Tirreno-Adriatikoan
2023
* 2.Jurako Tourrean
* 2. Doubseko Tourrean
* 5. Romandiako Tourrean
* 5. Italiako Giroan eta Mendiko sailkapena
* 10. Tirreno-Adriatikoan

## Sailkapen orokorra Itzuli Handietan

| Itzuli Handia | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| Italiako Giroa | — | — | — | — | — | 4. | UT | — | — | — | — | 5. |
| Frantziako Tourra | 10. | UT | 3. | 16. | UT | UT | — | UT | 29. | — | 15. | 11. |
| Espainiako Vuelta | — | 7. | UT | — | — | — | 6. | — | UT | — | 17. | |
| Munduko Txapelketa | — | 50. | — | — | — | — | 9. | — | — | — | |
Legenda :
| — | Ez zuen osatu |
| DSK | Deskalifikatua |
| UT | Utzi |

## Kanpo estekak

* Thibaut Pinot - ProCyclingStats
* Fitxa irakurgai (Ingelesez)
* Datuak: Q460872
* Multimedia: Thibaut Pinot / Q460872
# Darkhan

Darkhan (mongolieraz: Дархан, "errementari") iparraldeko Mongoliako hiria da, Darkhan-Uul probintziaren hiriburua dena.

## Klima

Datu klimatikoak (Darkhan) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −16 | −12 | 1 | 11 | 19 | 24 | 26 | 24 | 18 | 9 | −3 | −13 | 7.3 |
| Batez besteko tenperatura minimoa (°C) | −28 | −26 | −15 | −4 | 3 | 10 | 13 | 12 | 3 | −5 | −16 | −25 | −6.5 |
| Pilatutako prezipitazioa (mm) | 5 | 4 | 6 | 13 | 22 | 63 | 92 | 82 | 41 | 15 | 8 | 6 | 357 |
| Prezipitazio egunak (≥ 1 mm) | 4 | 3 | 4 | 6 | 8 | 12 | 15 | 15 | 9 | 6 | 5 | 5 | 92 |
| Iturria: World Climate Guide ||||||||||||||

## Herri eta hiri senidetuak

| Hiria | Probintzia | Herrialdea |
| Dimitrovgrad | Haskovo probintzia | Bulgaria |
| Irving | Texas | Ameriketako Estatu Batuak |
| Kaposvár | Somogy konderria | Hungaria |
| Ulan Ude | Buriatia | Errusia |

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-23).
* ↑ World Climate Guide. Darhan Climate Guide. .

## Kanpo estekak

* Datuak: Q235571
* Multimedia: Darkhan (city) / Q235571
# Andersonville (filma)

Andersonville 1996ko John Frankenheimer estatubatuar zuzendari eta ekoizleak zuzendu eta ekoiztutako gerra drama telefilma bat da. Ameriketako Estatu Batuetako Gerra Zibila garaian eta Andersonville espetxe konfederatu izugarrian girotua dago, bai eta hartan preso egon zen John Ransom soldadu unionistaren egutegian ere.

## Argumentua

Oharra: Atal honek istorio osoa edo amaiera argitzen du.
1864ko udaberria, Ameriketako Estatu Batuetako Gerra Zibila (1861-1865) puri-purian dela Batasuneko 33.000 preso Georgia estatuko Andersonville kontzentrazio-esparru konfederatura bidaliak izango dira, bertan biziraun ahal izateko piztien moduan bizi eta muturreko baldintza latzei aurre egin beharko diete: gosea, aterpe edo babes eza, udako beroa, neguko hotza, euria, zaindari konfederatuen tratu txarrak eta preso unionisten arteko liskar, ezinikusi, lapurretak eta hilketak. Hamabi mila hil egingo dira, gainontzekoak aldiz ihes egin edota Batasunak gerra irabazi eta heurak askatuko dituztelako itxaropenez infernu horretan nola edo hala biziraun beharko dute.

## Aktoreak

* Jarrod Emick - Josiah Day
* Frederic Forrest - McSpadden sarjentua
* Ted Marcoux - Martin Blackburn
* Carmen Argenziano - Hopkins
* Jayce Bartok - Billy
* Frederick Coffin - Collins
* Cliff DeYoung - John Gleason sarjentua
* Denis Forest - Mad Matthew
* Justin Henry - Tyce
* Tony Higgins - Tucker
* Andrew Kavovit - Tobias
* Olek Krupa - Olek Wisnovsky
* William H. Macy - Chandler kolonela
* Matt McGrath - Ethan
* Peter Murnik - Limber Jim
* Gabriel Olds - Bob Reese
* William Sanderson - Munn
* Gregory Sporleder - Dick Potter
* Jan Tříska - Henry Wirz kapitaina
* Bruce Evers - Barrett tenientea
* Robert David Hall - Samson

## Kanpo estekak

* Andersonville filmaren iragarkia ikusgai. Youtube.com (Ingelesez)
* Andersonville filmaren IMDBko fitxa irakurgai (Ingelesez)
* Datuak: Q4754259
# Tonino Carotone

Antonio de la Cuesta, (Burgos, 1970eko urtarrilaren 9a - ), ezagunagoa Tonino Carotone ezizenaz, euskal herritar abeslaria da.

## Biografia

Burgosen jaioa bazen ere, Iruñean eman zituen ume eta gaztaroa. 1980 eta 1990eko hamarkadetan, hurrenez hurren, Tijuana in Blue eta Kojon Prieto y los Huajalotes taldeetan aritu zen abeslari. Bertan rock eta mexikar doinuak abesten zituen baina benetako zaletasuna Italiako musikarekiko zuen. 1995ean bertara joan zen lehendabizikoz beste intsumisoekin batera.
2000ko Mondo difficile diskoaren Me cago en el amor abestiak arrakasta handia eman zion bai Italia baita Euskal Herria eta Espainian ere.
2003an Senza Ritorno albuma atera eta 2005ean Arpioniren Malacabeza diskoaren bi kantuetan hartu zuen parte. 2006an Federico Traversarekin batera "Il Maestro dell'Ora Brava" liburua atera zuen eta 2008an beste disko berria Ciao Mortali izenekoa.

## Lanak
### Diskografia bakarlari gisa
#### Albumak

* Ciao Mortali (Bloom Produzioni, 2008)
* Senza Ritorno (Virgin, 2003)
* Mondo Difficile (Virgin, 1999)

#### Singleak

* Me Cago en el Amor (Virgin, 1999)

#### Kolaborazioak

* La Radiolina - Manu Chao (Virgin, 2007)
* Bahia Sound System - Bilduma (2006)
* Malacabeza - Arpioni (Alternative, 2005)
* Buona Mista Social Ska! - Arpioni (Gridalo Forte Records, 2001)
* Los Guachos - Karamelo Santo (Benditas Producciones, 2001)
* Fuerza Volume 1 - Bilduma (Virgin, 2000)
* Peret Rey de la Rumba - Bilduma (Virgin, 2000)

### Liburuak

* Tonino Carotone & Federico Traversa, "Il Maestro dell’ora Brava", Genova, Chinaski Edizioni, 2006, ISBN 88-89966-02-5.

## Kanpo loturak

* (Italieraz) Webgune ofiziala
* Datuak: Q670657
* Multimedia: Tonino Carotone / Q670657
# Tsuyama (Okayama)

Tsuyama (japonieraz: 津山市, Tsuyama-shi) Okayamako prefekturako hirugarren hiria da. 2014ko erroldaren arabera 103.953 biztanle ditu.

## Geografia

Tsuyama hiria Okayamako prefekturaren iparraldeko mugan kokaturik dago, mendialdean.

## Historia

Tsuyama ezaguna da bere XVII mendeko gazteluarengatik, Himejikoaren parekoa zela zioten orduan baina 1874ean suntsitua izan zen. Tsuyama Kyoto eta Izumo probintzia lotzen zituen erromes bidean kokaturik zegoen. Gaur egungo Joto kalea da.
Gaur egungo hiria 1929ko otsailaren 11an eratu zen. 2005ean inguruko hainbat herri hartu eta Okayama prefeturako hirugarren hiria bihurtu zen.

## Ondasun nabarmenak

* Tsuyamako gaztelua
* Shūraku-en lorategiak
* Joto kale tradizionala
* Nakayama santutegia

## Iruditegia

* Hiriaren ikuspegia neguan.
* Tsuyamako gaztelua.
* Tsuyamako gaztelua.
* Shūraku-en lorategiak.
* Joto kalea.
* Nakayama santutegia.
* Yokono ur-jauzia.

## Hiri senidetuak

* Santa Fe (AEB)
* Allahabad (India)

## Kanpo estekak

* (Japonieraz) Tsuyamako webgune ofiziala
* Datuak: Q841125
* Multimedia: Tsuyama, Okayama / Q841125